Mohamed Ahmed-Chamanga

Mohamed Ahmed-Chamanga, nado en Ouani na illa de Anjouan en 1952, é un lingüista, profesor, investigador e escritor comoriano. Traballou para o desenvolvemento e recoñecemento da cultura comoriana, en particular a través de contos. En 2006 foi candidato independente nas eleccións presidenciais da Unión das Comores.

 Traxectoria 
Realizou estudos secundarios como interno no colexio de Mutsamudu e logo diplomouse en suahili e árabe, viaxou por Madagascar e a continuación foi a Francia para realizar estudos de lingüística. En 1976 propuxo un método para a transcrición do comorianoHarriet Joseph Ottenheimer (2012) The Anthropology of Language: An Introduction to Linguistic Anthropology Cengage Learning, p. 144, e escribiu artigos sobre el, máis tarde, realizou a súa tese sobre esta lingua Le Shindzuani (Comores) : Phonologie, morphologie, lexique  (1991) e escribiu outros libros sobre a materia. Ensinou en Francia no Institut national des langues et civilisations orientales. Tras a creación da Universidade das Comores, Ahmed Mohamed-Chamanga visítaa regularmente para impartir cursos alí. En 2000 foi un dos creadores da primeira editorial comoriana, Komedit e en 2007 asumiu a coordinación técnica da introdución do comoriano no ensino.Portrait public de Mohamed Ahmed-Chamanga Habari za Komori

 Notas

 Obras 
 Contes comoriens, 1980
 Rois, femmes et djinns (Contes de l'ìle d'Anjouan - Comores), 1988 (bilingüe comoriano-francés)
 Lexique comorien (shindzuani)-français, 1992 
 Dictionnaire français-comorien, 1997 
 Contes comoriens de Ngazidja, 1999 (bilingüe comoriano-francés) 
 Introduction à la grammaire structurale du comorien, 2010

Categoría:Lingüistas das Comores
Categoría:Nados en 1952
Categoría:Escritores en lingua francesa
Categoría:Escritores en lingua comoriana
Categoría:Nados en Anjouan